СТРАТЕГИЧЕСКИ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ В БЪЛГАРИЯ 2023-2027

**МОДЕЛ НА ИНТЕРВЕНЦИЯ**

**„Допълнително подпомагане на доходите за млади земеделски стопани“**

1. **Описание на интервенцията**

|  |  |
| --- | --- |
| **Фонд** | ЕФГЗ |
| **Вид интервенция** | **Подпомагане на млади земеделски стопани чрез директни плащания** |
| **Териториален обхват** | Национален |
| **Специфична / секторна цел, за която допринася** | Цел 7 от Регламент за стратегическите планове: Привличане и задържане на млади фермери и улесняване на развитието на бизнеса в селските райони |
| **Индикатори за резултат** | **R.30 Обновяване на поколенията: Брой млади земеделски стопани, които създават стопанство с подкрепата на ОСП** |

|  |  |
| --- | --- |
| **Описание на изискванията в интервенцията, които осигуряват ефективен принос към специфичната цел** | Възрастовото изискване на кандидатите, които в годината на първо подаване на заявление следва да не са навършили повече от 40 години и периодът на създаване на стопанството (не повече от 5 години преди кандидатстване по схемата) са базови изисквания, които осигуряват ефективно определяне и насочване на финансирането към целевата група земеделски стопани и допринася към привличане и задържане нови на млади земеделски производители в селското стопанство и подновяване на поколенията в сектора. Въвеждането на максимален праг за площи (30 хектара) за изплащане на подпомагането, от една страна ще позволи насочване на плащането предимно към малките и средни по размер млади земеделски стопани, от друга страна ще позволи разпределяне на финансов ресурс към по-голям брой стопанства. |
| **Съответствие с изискванията на СТО** | Интервенцията отговаря на критериите на параграф 5 от приложение 2 към Споразумението на СТО за селското стопанство („зелена кутия“), посочени в приложение II към регламентa за СП. |
| **Връзка с условността** | Бенефициентите по схемата за допълнителноподпомагане на доходите за устойчивост имат задължението да изпълняват изискванията за предварителната условност, за да получат подпомагане по интервенцията. |
| **Условия за допустимост** | - **Истински земеделски стопанин** (в случай, че се прилага);  - **Възраст:** кандидати на възраст до 40 год. в годината на първо подаване на заявление;  - **Допустими кандидати:** Физически (вкл. ЕТ) и юридически лица (ЕООД, ООД и кооперации). Условие за участие на юридически лица- ефективният и дългосрочен контрол по отношение на решенията, свързани с управлението, ползите и финансовите рискове да се упражнява от физическо лице на възраст до 40 години. Физически лица упражняват ефективен и дългосрочен контрол върху юридическо лице по отношение на решенията, свързани с управлението, ползите и финансовите рискове, ако:  а) са управители или председатели и/или са половината или повече от половината от членовете на управителния орган на дружеството или кооперацията и  б) притежават капитала на еднолично търговско дружество.  - **Период на създаване на стопанството:** Не повече от 5 години преди кандидатстване по схемата. За създаване на стопанството се счита:   * датата на регистрация на кандидата за първи път като земеделски стопанин по реда на Наредба № 3 от 1999 г.; * датата на подаване от кандидата на заявление за подпомагане; * датата на започване на осигуряване на кандидата като земеделски производител, в случай че се осигурява като такъв; * датата на вписване на животновъден обект в регистъра по чл. 137, ал. 6 от Закона за ветеринарномедицинската дейност.   - **Придобити професионални умения и познания:** При участие за първи път по схемата и/или ако не са предоставяли документи, кандидатите трябва да предоставят до 1 декември на годината на кандидатстване, (един) документ за придобити професионални умения и познания (завършено средно или висше образование в областта на селското стопанство или ветеринарната медицина, и/или завършено средно или висше икономическо образование със земеделска насоченост, и/или удостоверение за завършен курс или свидетелство за получена степен на професионална квалификация в областта на селското стопанство) |
| **Размер на подпомагането, метод на изчисление, обосновка защо този размер на подпомагане допринася за постигане на целевите стойности (targets)** | Годишно плащане за първите до 30 ха допустими за подпомагане площи, заявени за основно подпомагане на доходите за устойчивост, изплатено допълнително към основното подпомагане, с ежегодно нарастваща ставка. Надбавката отразява баланса между нуждата от мотивация на младите земеделски стопани за привличане и запазване в сектора. |