Име на интервенцията:

|  |
| --- |
| **Член 64, буква „з“ – Обмен на знания и информация** |

|  |  |
| --- | --- |
| **Фонд** | Европейски земеделски фонд за развитие на селските райони (ЕЗФРСР) |
| **Тип на интервенцията** | **Професионално обучение и придобиване на умения** |
| **Териториален обхват** | Дейностите по проектите се осъществят на територията на Република България |
| **Свързани специфични цели и където е релевантно, секторни приоритети** | Типа на интервенцията е пряко свързан с хоризонтална специфична цел „Модернизиране на сектора чрез стимулиране и споделяне на знанията, иновациите и цифровизацията в селското стопанство и селските райони и насърчаване на използването им в по-голяма степен“ |
| **Индикатори за резултат (*най-малко един*)** | (O.29)Брой на земеделските стопани, на които са предоставени обучения  (R.1) Подобряване на качеството на изпълнението чрез знания и иновации: дял на земеделските стопани, получаващи подпомагане за консултации, обучения, обмен на знания или участие в оперативни групи с цел подобряване на качеството на изпълнението в икономически, екологичен, климатичен и свързан с ресурсната ефективност аспект |
| **Допустими бенефициенти** | Организации, предоставящи трансфер на знания – висши училища, професионални гимназии, научни институти, опитни станции, лицензирани центрове за професионално обучение, юридически лица с нестопанска цел с предмет на дейност в областта на селското стопанство |

1. **Описание на дизайна на интервенцията**

|  |
| --- |
| В страната се наблюдава продължаване на тенденцията преобладаваща част от собствениците и управителите на земеделските стопанства да нямат подходящо специализирано образование или обучение и да разчитат предимно на своя практически опит.  По данни на Агростатистика за 2016 година, 91 % от управителите на земеделски стопанства в страната разполагат единствено с практически опит в осъществяваната стопанска дейност, 5 % притежават средно професионално образование, 3 % от управителите са придобили основно земеделско обучение и едва 2% от управителите на земеделски стопанства притежават висше образование в областта на селското стопанство или ветеринарната медицина.  Тази тенденция се запазва въпреки целенасочената подкрепа и постигнатите резултати по повишаване квалификацията земеделските стопани чрез финансиране на различни обучителни форми по линия на ЕЗФРСР.  От своя страна, липсата на подходящо образование при земеделските стопани, в комбинация с недостатъчен финансов ресурс, ограничава възможностите за внедряване на иновации и нови технологии в земеделските стопанства. Близо половината от земеделските стопани не са запознати със същността на цифровото земеделие, а само 14 % използват съвременни цифрови технологии.  От друга страна се наблюдава недостатъчна осведоменост и познания на земеделските стопани относно целите за опазване на околна среда и климата, въвеждане на екологосъобразни селскостопански практики, биоразнообразие и др.  Като цяло, въпреки предлаганите разнообразни форми на образование и обучение и значителния размер на изразходваните обществени средства, степента на участие в селските райони през годините след присъединяване към ЕС остава слабо и постоянно намалява (ЕВРОСТАТ).  Необходимо е да се стимулират организациите, предоставящи различни методи за трансфер на знания, да предлагат форми и методи на обучение и повишаване на квалификация, които се доближават в максимална степен до потребностите на заетите в селскостопанския сектор. Налице е необходимост от насочване на интервенциите към обучителни дейности на селскостопански теми, включително такива, свързани с опазване компонентите на околната среда и към такива, които осигуряват получаване на познания в областта на иновациите, цифровите технологии и оптимизиране на дейностите чрез съвременни методи на производство.  От друга страна, е необходимо насърчаване участие на земеделските стопани, техните организации и Национална служба за съвети в земеделието в Системата за знания и иновации в селското стопанство (ССЗИСС), което да разшири възможностите за споделяне, обмен и разпространение на знания и опит, включително в контекста на националната мрежа по Общата селскостопанска политика. По този начин ще се осигури и съдействие на администрацията при изпълнението на политиките, насочени към повишаване на конкурентните предимства на селскостопанския отрасъл в зависимост от специфичните очаквания на различните видове производства и структура (обем на стопанствата, възрастова структура, специфични регионални характеристики и др.) на стопанствата.  В контекста на обученията, свързани с качеството на изпълнение на практиките, насочени към опазване на околната среда и климата и биоразнообразието, включително обучението за прилагане на добрите земеделски практики, съвети, обменът на информация и знания са от съществено значение за осигуряването на ефективно изпълнение на земеделските практики от полза за климата и околната среда. Системата за знания и иновации в селското стопанство (ССЗИСС), в която се включват научни работници, съветници, експерти, фермери и други заинтересовани лица в областта на земеделието, ще помогне за справяне с някои от проблемите между засилената амбиция за опазване на околната среда и жизнеспособните земеделски доходи, например по-ниска възвръщаемост в кратък до средносрочен план в резултат на екологични изисквания.  Съществува недостатъчна осведоменост за нарастващите заплахи за околната среда, произтичащи от загубата на биологично разнообразие и последващото от това намаляване на климатичната устойчивост на екосистемите и обществените системи, разчитащи на екосистемни услуги. Информацията относно измененията на климата и екосистемите като единна комплексна система не се разпространява лесно. Недостатъчни са знанията на земеделските стопани за ползите от прилагане на практики, които допринасят за опазване на околната среда и климата. Необходимо е продължаване прилагането на дейностите за обучения за ограничаване на навлизането на инвазивни видове, особено насекоми и гъби, в горските екосистеми, както и обучение сред обществеността по всички действия за опазване на биологичното разнообразие.  Необходимо е и продължаването на мерките за консултации и обучение в екологосъобразните практики – консервационно, интегрирано и биологично земеделие, за да се адресират целите на Зелената сделка, както и целите по Националния план за действие по изменение на климата (НПДИК).  Наложително е продължаването на прилагането на дейности за обучения за агроекологични дейности, устойчиви земеделски и лесовъдски практики и за включване на обучения по отношение на определяне на методите за предотвратяване и намаляване на негативните последици от изменение на климата, адаптация към климатичните промени и свързаните с ресурсната ефективност аспекти, както и практики, щадящи околната среда.  Налице е необходимост от повишаване на знанията по отношение на възможностите за използване на растителни остатъци и заплахите (както и резултатите) от паленето на стърнищата върху околната среда и почвите, от повишаване на информираността за съхранението и прилагането на оборски тор, нисковъглеродни практики за преработка на оборски тор (компостиране, преработка в биогаз в анаеробни условия и т.н.), с което се отговаря на целите на кръговата икономика.  Различните потребности, свързани с повишаване на професионалната квалификация на предприемачите и заетите лица в селскостопанския отрасъл чрез адаптиране на формите за трансфер на знания към специфичните секторни особености, очертани в отделните специфични цели, са:   * Обучения и повишаване на знанията във връзка с приноса за смекчаване на последиците от изменението на климата и за адаптация към него, както и за устойчивата енергия /СЦ 4/; * Обучения и повишаване на знанията за устойчиво управление на природните ресурси (води, почви, въздух) и добри практики в земеделието по отношение на природните ресурси /СЦ 5/; * Обучения, свързани с качеството на изпълнение с оглед опазване на околната среда и климата и биологичното разнообразие /СЦ 6/. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Неприложимо за конкретния тип интервенция |

1. **Условия за допустимост:**

|  |
| --- |
| Подкрепата се предоставя за обучение и придобиване на умения в областта на земеделието и горите за лица, ангажирани в сектора на селското и горското стопанство. Подпомагането обхваща дейности за професионално обучение и придобиване на умения, които включват провеждане на:   1. курсове за придобиване на професионална квалификация съгласно изискванията на Закона за професионалното образование и обучение; 2. краткосрочни курсове и информационни семинари за повишаване на знанията по конкретни теми, насочени към постигане на специфичните цели и идентифицираните потребности в Стратегическия план; 3. демонстрационни дейности и посещения на земеделски стопанства за краткосрочен обмен на опит.   Бенефициенти за дейности, включващи курсове и семинари за обучение, са организациите, които предоставят трансфер на знания и демонстрационни дейности, в т.ч. висши училища, професионални гимназии, центрове за професионално обучение (ЦПО), научни институти и опитни станции.  Обучаващите организации трябва да имат право да провеждат обучение в областта на селското стопанство, ветеринарната медицина, горското стопанство, хранителните технологии, биотехнологиите, хидрология и климатология, в зависимост от вида и темата на провежданото обучение.  Управляващият орган ще извърши подбор на обучителни организации, които ще бъда включени в списък на одобрените доставчици, като за всяка организация ще бъдат посочени обученията и темите на семинарите, които имат право да провеждат. Допустима целева група за включване в обучения и информационни семинари са регистрирани земеделски стопани и заетите лица в техните стопанства, както и собственици и ползватели на гори.  За да бъдат включени в обучение, лицата от целевата група подават заявление до общинските/областните служби „Земеделие“. Службите ще извършват проверка за допустимост на лицата съгласно предвидени условия за кандидатстване и ще издават удостоверителен документ, с който обучаемите ще имат право да бъдат включени в обучение при избрания от тях доставчик на услугата. Удостоверителният документ ще служи за доказателство, че лицето е допустимо за включване в обучение по процедурата за БФП и ще бъде представян при искането за плащане от страна на доставчика, заедно с документите за успешно завършеното обучение.  Обученията за професионална квалификация и краткосрочните обучения ще се провеждат съгласно Закона за висшето образование, Закона за професионалното образование и обучение (ЗПОО), Държавните образователни изисквания (ДОИ) и Държавните образователни стандарти (ДОС) за конкретната професия в областта на селското и горското стопанство и Рамковите програми за професионално обучение.  **Информационните семинари** са: тематични срещи, на които ще се разглеждат и обсъждат конкретни приоритетни теми, конкретизирани в обхвата на специфичните цели на Стратегическия план. В зависимост от съдържанието на програмата и предвидените теми, продължителността на семинарите може да бъде 8 учебни часа или 18 учебни часа.  Допустимо е обученията да се провеждат в дневна, вечерна, дистанционна/онлайн/ или комбинирана форма, в зависимост от вида и продължителността им. В рамките на интервенцията няма да се подпомагат земеделски стопани, които са били включени в обучения или семинар на същата тема в предходните програмни периоди.  Бенефициенти, предоставящи трансфер на знания чрез демонстрационни дейности могат да бъдат и организации, които провеждат научно-изследователска дейност или образователна дейност в областта на селското или горското стопанство, или в областта на хранителните технологии, както и юридически лица с нестопанска цел, регистрирани по реда на Закона за юридическите лица с нестопанска цел. Организациите трябва да разполагат със собствени демонстрационни обекти от типа на учебно-опитни полета, изследователски опитни полета, учебни или изследователски лаборатории.  Допустимите юридически лица с нестопанска цел за извършване на демонстрационни дейности следва да са регистрирани с предмет на дейност в областта на селското стопанство или горското стопанство или опазването на околната среда или водите.  Бенефициенти, предоставящи трансфер на знания чрез демонстрационни дейности могат да бъдат висши училища, акредитирани по Закона за висшето образование, професионални гимназии по Закона за професионалното образование и обучение или научни институти или опитни станции, които извършват научни изследвания и научно обслужване в областта на селското стопанство или горското стопанство или биотехнологиите или хранителните технологии, които са организации по Закона за Селскостопанската академия, Закона за Българската академия на науките или Закона за горите.  На един демонстрационен обект може да се организират и провеждат различен вид и брой демонстрационни дейности. За всяка дейност се посочват кратка учебна програма (с тема, цели, съдържание, методи на демонстриране) и описание на демонстрационния обект (с конкретно посочване на обектите или практиките, които ще се демонстрират).  **Демонстрационните дейности** са: практически занятия по определена тема с цел придобиване на информация и запознаване в реални практически условия с: представяне на технологии и специализирана техника за извършване на различни земеделски дейности, като обработване на почвата, прибиране на реколтата, напояване, торене, използване на препарати за растителна защита; техники, методи и оборудване за определяне на качеството на продукцията; нови сортове (хибриди) растения или подобрена порода животни; иновативни практики, техники и технологии или съоръжения. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| Неприложимо - Интервенцията не е включена в приложение II на Регламент ХХХХ/202Х |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Подпомагането се предоставя под формата на единна ставка за единица продукт (стандартни опростени разходи), като покриват до 100 % от размера на подпомаганите разходи.  При изчисляване на единната ставка могат да бъдат включени следните разходи: възнаграждения за преподаватели, учебни материали за обучаемите лица, осигуряване на материална база за теоретично и практическо обучение, непреки разходи за организирането и провеждането на обученията.  Ще бъдат изчислени/определени следните единни ставки:   * *за курсове с продължителност 300, 660 и 960 часа за придобиване на професионална квалификация по професии в областта на селското и горското стопанство и хранително вкусовата промишленост (за един обучаем);* * *за краткосрочни курсове с продължителност 50, 150 и 300 учебни часа за придобиване на квалификация по част от професия (за един обучаем);* * *за информационни семинари с продължителност 8 и 18 часа (за един обучаем);* * *за еднодневна демонстрация (за един обучаем).*   Изчисленията на стандартните разходи ще бъдат извършени от външен независим от Министерство на земеделието, храните и горите изпълнител въз основа на методика, предложена от изпълнителя и утвърдена от УО.  Максималният размер на допустимите разходи за един бенефициент за извършване на дейности, свързани с предоставяне на обучения чрез провеждане на курсове и семинари, за периода на прилагане на стратегическия план е 500 000 лв.  Максималният размер на допустимите разходи за един бенефициент за извършване на демонстрационни дейности за периода на прилагане на стратегическия план е 200 000 лв. |