*СТРАТЕГИЧЕСКИ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ В БЪЛГАРИЯ 2023-2027*

**МОДЕЛ НА ИНТЕРВЕНЦИЯ**

**„Допълнително преразпределително подпомагане на доходите за устойчивост“**

1. **Описание на интервенцията**

|  |  |
| --- | --- |
| **Фонд** | ЕФГЗ |
| **Вид интервенция** | **Допълнително подпомагане на доходите за устойчивост** |
| **Териториален обхват** | Национален |
| **Специфична / секторна цел, за която допринася** | Специфична цел 1 „Подпомагане на надеждни земеделски доходи и устойчивост в ЕС с цел подобряване на продоволствената сигурност |
| **Индикатори за резултат** | **R.6 „Преразпределяне на подпомагането към по-малките земеделски стопанства“** |
| **Допустими бенефициенти** | Земеделските стопани, които имат право на плащане по схемата за основно подпомагане на доходи за устойчивост |

|  |  |
| --- | --- |
| **Описание на изискванията в интервенцията, които осигуряват ефективен принос към специфичната цел** | Изплащане на допълнително преразпределително подпомагане за първите 30 хектара на земеделските стопанства с максимален размер на стопанствата до 500 хектара ще допринесе за балансирано разпределение на подпомагането на хектар между отделните групи земеделски стопани, като насочи приоритетно допълнително подпомагане на площ към малките и средни стопанства. По този начин подпомагането ще допринесе за постигане на по-висока финансова устойчивост за малките и средни стопанства в страната, които не могат да се възползват от предимствата на икономиите на мащаба на големите стопанства и ще постигне по-висок преразпределителен ефект на подпомагането. |
| **Съответствие с изискванията на СТО** | Условията на подпомагане отговарят на изискванията, посочени в параграф 5 от Приложение II към Споразумението на СТО за селско стопанство („зелена кутия“). |
| **Връзка с условността** | Бенефициентите по схемата за допълнителноподпомагане на доходите за устойчивост имат задължението да изпълняват изискванията за условност, за да получат подпомагане по интервенцията. |
| **Условия за допустимост** | Допустими за подпомагане са земеделските стопани, които имат право на подпомагане по основната Схема за основно подпомагане на доходите (BISS).  Подпомагането се отпуска за първите 30 хектара, отговарящи на изискванията за допустимост по Схема за основно подпомагане на доходите (BISS), на стопанства с максимален размер до 500 хектара. |
| **Размер на подпомагането, метод на изчисление, обосновка защо този размер на подпомагане допринася за постигане на целевите стойности (targets)** | Опитът от прилагането на Схемата за преразпределително плащане през периода 2014-2020 г., показа че преразпределителното плащане, като добавка към основното плащане на площ, допринася съществено за повишаване на подпомагането от директни плащания и подобряване на доходите на малките и средни по размер стопанства (които са най-голямата група стопанства в страната). По този начин се подобрява тяхната финансова стабилност, осигуряват се устойчиви условия за работа на тази категория стопанства и се създават предпоставки и стимули за разширяване на тяхната дейност и пазарна ориентация, дори в ситуация на непредвидени флуктуации на пазара, като в същото време се постигат в значителна степен целите на политиката за преразпределяне на доходите. За периода на изпълнение на националния Стратегически план, България ще запази и в същото време ще надгради постигнатите резултати до момента. |